Lav et referat af nedenstående tekst:

Tekst:
Allerede i dag er de syv lukkede kommuner i Nordjylland genåbnet. Det glæder Lars Sandahl Sørensen, administrerende direktør for Dansk Industri, DI. - Det har været to lange uger for Nordjylland, så det er godt nok en vigtig og ventet nyhed. Restriktionerne har skabt store frustrationer og problemer for nordjyske virksomheder og borgere, så åbningen har været ventet og efterspurgt, siger han. Han mener, at de nordjyske virksomheder har båret en tung byrde for at overholde restriktioner, som han kalder uklare og frustrerende. - Vi har alle sammen en kæmpe interesse i at begrænse smitten, og de nordjyske virksomheder og borgere har taget et kæmpe ansvar, siger han. - Nu glæder vi først os fremmest i dag over genåbningen, men regeringen og myndighederne skal også lære af erfaringerne, så både nordjyderne og resten af samfundet frem over oplever, at der er et klart og forståeligt grundlag for nye restriktioner – og at der er tilstrækkeligt testkapacitet og hjælp til borgere og virksomheder, når der sker så indgribende restriktioner som her, siger Lars Sandahl Sørensen.

Referat:
De nordjyske virksomheder og borgere i nedlukkede kommuner har taget et kæmpe ansvar under nedlukningen, og det har været en tung byrde, mener administrerende direktør for DI.